Pokémon Legends: Arceus

Pokémon Legends: Arceus on Game Freakin kehittämä ja Nintendon julkaisema toimintaroolipeli Nintendo Switchille. Peli on osa Pokémon-pelisarjan kahdeksannen sukupolven pelejä, ja toimii välitarinana Pokémon Brilliant Diamondin ja Shining Pearlin (2021) tapahtumille. Se julkaistiin 28. tammikuuta 2022.

Peli sijoittuu menneisyyteen, Hisui-alueelle, vuosisatoja ennen kuin siitä tuli Brilliant Diamondissa ja Shining Pearlissä, sekä niiden alkuperäisissä vuoden 2006 versioissa Pokémon Diamond ja Pearl esiintynyt Sinnoh-alue. Peli keskittyy alueen ensimmäisen Pokédexin luomiseen.

 Pelaaminen 
Pokémon Legends: Arceus sisältää monia elementtejä Pokémon-pelisarjan aiemmista pääpeleistä. Pelaaja voi vapaasti tutkia ympäristöä avoimessa pelimaailmassa, joka jakautuu viiteen biomiin. Joka kerta, kun pelaaja saapuu alueelle, hän siirtyy välittömästi yhteen sen leireistä, ja voi myös nopeasti matkustaa alueen kaikkien leirien välillä. Vaikka pelaaja liikkuu normaalisti jalan, hän voi myös avata kyvyn ratsasta pokémonin selässä, joka voi juosta nopeammin maastossa, tai uida vesissä, kiivetä kallioita pitkin ylös, tai lentää. Jokaisella alueella vaeltaa myös villejä pokémoneja, jotka pelaajan lähestyessä joko välttelevät tätä, käyttäytyvät aggressiivisesti, tai käyttäytyvät muuten tietyillä taboilla. Lisäksi pelissä esiintyy myös alfapokémoneja (), jotka ovat tavallista suurempia ja voimakkaampia versioita tietyistä pokémoneista.

Toisin kuin aiemmissa peleissä, villit pokémonit voivat vahingoittaa itse pelaajaa. Jos pelaaja vahingoittaa liikaa, he palaavat lähintään leiriin. Pelaajat voivat pyydystää villejä pokémoneja jopa ilman ottelemista, vaikka joitakin vastaan on pakko otella ennen kuin ne voi pyydystää. Ottelu voi käynnistyä joko päästämällä oman pyydystetyn pokémoninsa ulos poképallostaan tai menemällä villin pokémonin lähelle. Vaikka tässäkin pelissä on vuoropohjainen ottelujärjestelmä kuten aiemmissa Pokémon-peleissä, Legends: Arceusissa on myös mahdollista myös vaihtaa pienentää joillain vuoroilla pelaajan pokémonien hyökkäysten tehoa lisävuoron saamiseksi, ja jättää seuraava vuoro kokonaan väliin hyökkäysten tehoen nostamiseksi sitä seuraavalle vuorolle. Normaalien otteluiden ulkopuolella, pelissä on myös mahdollista käydä pomotaisteluita tavallista voimakkaampia pokémoneja vastaan,.

Pokédexin täyttyminen edistyy sitä mukaan, kun pelaajat pyydystää pokémoneja, ottelee niitä vastaan, tai muunlaisen kanssakäymisen kautta. Pelaajat voivat myös suorittaa ei-pelattavilta hahmoilta saatuja tehtäviä. Pelissä oli julkaisun yhteydessä kaiken kaikkiaan 242 pokémon-lajia, joista 7 ovat aivan uusia lajeja, ja 17 ovat vain Hisuin omia alueellisia variantteja aiempien pelien lajeista. Ja kuten jokaisen Pokémon-pelin alussa, pelaaja valitsee yhden kolmesta aloituspokémonista. Mutta Pokémon Legends: Arceus on ensimmäinen Pokémon-peli, jonka aloituspokémonit ovat kotoisin eri alueilta. Pelin aloituspokémonit ovat Rowlet (peleistä Sun ja Moon), Cyndaquil (peleistä Gold ja Silver) ja Oshawott (peleistä Black ja White). Vaikka pelaajat voivat vaihtaa pokémoneja keskenään verkon välityksellä, Legends: Arceusissa ei mahdollista pelata moninpelinä, toisin kuin aiemmissa Pokémon-peleissä.

 Lähteet 

 Aiheesta muualla 
 Virallinen sivusto 

Luokka:Vuoden 2022 videopelit
Luokka:Nintendo Switch -pelit
Luokka:Pokémon-pelit
Luokka:Toimintaroolipelit